open-index/open-wikipedia-markdown huggingface dataset:
Ευρωμπάσκετ 1977

Η 20ή διοργάνωση του ευρωπαϊκού πρωταθλήματος καλαθοσφαίρισης ανδρών του 1977 (γνωστό και ως **Ευρωμπάσκετ 1977**) οργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε το Βέλγιο και κατέκτησε η Γιουγκοσλαβία. Έλαβε χώρα στο διάστημα από τις 15 Σεπτεμβρίου ως τις 24 Σεπτεμβρίου.

Οι πλάβι υπό τις οδηγίες του **Άτσα Νίκολιτς** εδραιώνονται για τα καλά στην κορυφή της Ευρώπης. Στον τελικό, οι Σοβιετικοί ετοιμάζονταν για επάνοδο στη πρώτη θέση αλλά δέχθηκαν μία ολοκληρωτική ήττα με 74-61 (Ντράζεν Νταλιπάγκιτς-Βλαντίμιρ Τκατσένκο 18π., Ανατόλι Μίσκιν 2π.!) χωρίς να μπορέσουν να αντιδράσουν σε κανένα σημείο του παιχνιδιού. Ιταλοί και Τσεχοσλοβάκοι νίκησαν τα δύο θηρία στο πρώτο γύρο αλλά οι νίκες τους δεν είχαν αντίκρισμα αφού στους ημιτελικούς δεν μπόρεσαν να διασταυρωθούν μεταξύ στους, έτσι ώστε κάποιος εκ των δύο να φτάσει στον τελικό και μοιραία διασύρθηκαν από τα δύο μεγαθήρια στα ημιτελικά. Η Βουλγαρία είχε αρκετά καλή ομάδα, αλλά στον αγώνα του ομίλου με την Ιταλία δεν μπόρεσε να αντισταθεί και να κάνει την υπέρβαση που θα την οδηγούσε στα ημιτελικά, και έχασε με 81-100. Απογοήτευσε η Ισπανία που στην πρώτη φάση συνετρίβη από την Ολλανδία με το βαρύ 114-95 και δεν προχώρησε καν στον επόμενο γύρο.

Ο πρώτος σκόρερ της διοργάνωσης, ο Ολλανδός Κέες Άκερμποομ (26,7 πόντους μ.ο.) πέταξε έξω από την εξάδα και την Ελλάδα, αφού την υποχρέωσε σε ήττα 114-95 σημειώνοντας 41 πόντους, ενώ παράλληλα οδήγησε την Ολλανδία στην 7η θέση. Πολυτιμότερος παίκτης (MVP) ανακηρύχθηκε ο Ντράζεν Νταλιπάγκιτς, ενώ εντυπωσιακός ήταν και ο Μίκι Μπέρκοβιτς που οδήγησε το Ισραήλ στην 5η θέση, βάζοντας 31 πόντους στον νικηφόρο αγώνα εναντίον της Βουλγαρίας. Η Γαλλία, αν και είχε τους Ζιλ, Μπενιό και Ντιμπουισόν, κατέληξε 11η.

## Τελική Κατάταξη

## Αποτελέσματα
### Προκριματικός Γύρος
Στον προκριματικό γύρο, οι 12 ομάδες χωρίστηκαν σε 2 ομίλους των έξι ομάδων. Οι πρώτες δύο ομάδες των ομίλων πήγαιναν κατευθείαν στην ημιτελική φάση. Οι ομάδες στις θέσεις 3-4 έπαιζαν μεταξύ τους για την τελική κατάταξη των θέσεων 5-8 και οι υπόλοιπες ομάδες παίζανε για τις θέσεις 9 ως 12.

#### Γκρουπ A

#### Γκρουπ B

### Τελική φάση

#### Αγώνες κατάταξης για τις θέσεις 5-9

#### Αγώνες κατάταξης για τις θέσεις 9-12

## Βραβεία και Στατιστικά

Συνολικά έγιναν **42 αγώνες** και επιτεύχθησαν **7.240 πόντοι**.

## Εξωτερικοί σύνδεσμοι
* FIBA-Europe Eurobasket 1977

1977
Ευρωπαικο Πρωταθλημα Καλαθοσφαιρισης Ανδρων 1977
Ευρωπαικο Πρωταθλημα Καλαθοσφαιρισης Ανδρων 1977
Ευρωμπάσκετ 1973

Η 18η διοργάνωση του ευρωπαϊκού πρωταθλήματος καλαθοσφαίρισης ανδρών του 1973 (γνωστό και ως **Ευρωμπάσκετ 1973**) οργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε η Ισπανία και έλαβε χώρα στη Βαρκελώνη και στη Μπαδαλόνα, στο διάστημα από τις 27 Σεπτεμβρίου ως τις 6 Οκτωβρίου.

Αυτό είναι ένα κομβικό Ευρωμπάσκετ, καθώς ήρθε η ώρα της αποκαθήλωσης των Σοβιετικών. Σε ένα ιστορικό παιχνίδι οι Ισπανοί του Μιγκέλ Ντίαθ, που κατέβασαν ό,τι καλύτερο διέθεταν από τη δεκαετία του 1960 (Φρανθίσκο Μπουσκατό, Κλίφορντ Λιουκ, Εμιλιάνο Ροδρίγκεθ, Ενρίκε Μαργάλ) και μαζί με παίχτες που εντυπωσίασαν κυρίως την δεκαετία του 1970 (Ραφαέλ Ρουγιάν, Γουέιν Μπράμπεντερ, Λουίς Μιγκέλ Σαντιγιάνα), νικούν τους Ιταλούς στην φάση των ομίλων με 77-65 και περνούν αυτοί στα ημιτελικά. Εκεί παίρνουν την ρεβάνς από τους Σοβιετικούς για την απίστευτη συντριβή τους με 118-58 στο προηγούμενο Ευρωμπάσκετ του 1971. Επικρατούν στον ημιτελικό με 80-76 και τους αφήνουν εκτός τελικού, εκεί όπου τους περιμένουν οι Γιουγκοσλάβοι του Κρέζιμιρ Τσόσιτς, του Ζόραν Σλάβνιτς, του Ντράγκαν Κιτσάνοβιτς και του Ντράζεν Νταλιπάγκιτς, που εξαφάνισε τον Αμερικανοϊσπανό αστέρα και μεγάλο σκόρερ της Ισπανίας **[[Γουέιν Μπράμπεντερ]]**, με αποτέλεσμα τη νίκη των Γιουγκοσλάβων με 78-67. Οι Πολωνοί μετά από αυτό το Ευρωμπάσκετ εξαφανίζονται από τον χάρτη του ευρωπαϊκού μπάσκετ.

Στη διοργάνωση αυτή ήταν και η Ελλάδα, που είχε στον πάγκο της τον Κώστα Μουρούζη, αλλά τελικώς χωρίς τον μεγάλο σκόρερ Γιώργο Κολοκυθά, τον γίγαντα των 2,16 μέτρων Γιώργο Τρόντζο, που τραυματίστηκε, και τον Γιώργο Αμερικάνο που είχε σταματήσει πριν πολύ καιρό από την εθνική, δεν μπόρεσε να κάνει κάτι σπουδαίο. Τερματίζει 11η, έχοντας για καλύτερους τους Στιβ Γιατζόγλου (14,7 πόντους μ.ο.), Βασίλη Γκούμα (10 πόντους μ.ο.) και Γιώργο Καστρινάκη (9,7 πόντους μ.ο.).

## Τελική Κατάταξη

## Αποτελέσματα
### Προκριματικός Γύρος
#### Γκρουπ A

#### Γκρουπ B

### Τελική φάση

#### Αγώνες κατάταξης για τις θέσεις 5-9

#### Αγώνες κατάταξης για τις θέσεις 9-12

## Βραβεία

## Συνθέσεις Ομάδων
* **Ελλάδα**: Γιώργος Καστρινάκης, Απόστολος Κόντος, Χάρης Παπαγεωργίου, Στηβ Γιατζόγλου, Μιχάλης Γιαννουζάκος, Βασίλης Γκούμας, Άρης Ραφτόπουλος, Νίκος Σισμανίδης, Παύλος Σταμέλος, Χρήστος Ιορδανίδης, Χρήστος Κέφαλος. **Προπονητής**: Κώστας Μουρούζης.

## Παραπομπές


## Εξωτερικοί σύνδεσμοι
* FIBA-Europe Eurobasket 1973

1973
Ευρωπαικο Πρωταθλημα Καλαθοσφαιρισης Ανδρων 1973
Ευρωπαικο Πρωταθλημα Καλαθοσφαιρισης Ανδρων 1973
Παύλος Τσίμας

Ο **Παύλος Τσίμας** (Αθήνα, 6 Δεκεμβρίου 1953) είναι Έλληνας δημοσιογράφος και πολιτικός αναλυτής. 

## Σταδιοδρομία
Γεννήθηκε στην Αθήνα στις 6 Δεκεμβρίου 1953. Είναι πτυχιούχος της Νομικής Σχολής του Πανεπιστημίου Αθηνών. Υπήρξε καθοδηγητικό στέλεχος της ΚΝΕ από τα τέλη της δεκαετίας του 1970. Διετέλεσε πολιτικός συντάκτης του *[[Ριζοσπάστης|Ριζοσπάστη]]*, διευθυντής της εφημερίδας *[[Η Πρώτη (εφημερίδα)|Πρώτη]]*, του περιοδικού *[[Ταχυδρόμος (περιοδικό)|Ταχυδρόμος]]* και του ραδιοφωνικού σταθμού *[[902 Αριστερά|902 Αριστερά στα FM]]*.

Στην τηλεόραση εμφανίστηκε το 1993 με την εκπομπή *Μετρό*, που προβαλλόταν στον τηλεοπτικό σταθμό ΣΚΑΪ. Για πολλά χρόνια εργάστηκε στο Mega παρουσιάζοντας τις εκπομπές *Το μήλον της έριδος* και *Video*. Αμέσως μετά εργάστηκε στην ΝΕΤ και επέστρεψε μερικά χρόνια αργότερα στο Mega με την εκπομπή *Έρευνα*. Έχει συνεργαστεί και με τον ραδιοφωνικό σταθμό «Στο Κόκκινο 105,5», όπου παρουσίαζε την εκπομπή *Ημερολόγιο Σαββάτου*.

Το 2014 κυκλοφόρησε το βιβλίο του *Ο φερετζές και το πηλήκιο* (εκδόσεις Μεταίχμιο), ένα πολιτικό μυθιστόρημα της ελληνικής τηλεόρασης. Ο δημοσιογράφος συγκέντρωσε τεκμηριωμένο υλικό, μέσα από το οποίο καταγράφει την ιστορία και τη σχέση της πολιτικής με την τηλεόραση. 

Ο Παύλος Τσίμας είναι οπαδός του Παναθηναϊκού.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες πολιτικοί αναλυτές
Κατηγορία:Δημοσιογράφοι στο ραδιόφωνο
Δημήτριος Βότσης (δήμαρχος Αγρινίου)

Ο **Δημήτριος Βότσης**  ήταν δικηγόρος που διετέλεσε δήμαρχος Αγρινίου το διάστημα 1934 - 1941.

Γεννήθηκε το 1903 στο Αγρίνιο και εξελέγη δήμαρχος το 1934, θέση στην οποία έμεινε μέχρι την κατοχή της χώρας από τους Γερμανούς. Όταν οι Γερμανοί μπήκαν στην πόλη (21 Απριλίου 1941), συνελήφθη και βασανίστηκε αργότερα από τους Ιταλούς.

Επί των ημερών του ιδρύθηκε το πρωτοδικείο στην πόλη και έγιναν τα δημοτικά σφαγεία, το νεκροταφείο και η διαμόρφωση της πλατείας συντριβανίου (Παναγοπούλου). Το όνομά του έχει δοθεί σε κεντρικό δρόμο της πόλης.

## Παραπομπές


Κατηγορία:Δήμαρχοι Αγρινίου
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 01/2010
Αρισταίνετος

Ο **Αρισταίνετος** ήταν αρχιτέκτονας από την Κύζικο του 2ου αιώνα, ο οποίος έζησε την εποχή του Αδριανού. Έργο του υπήρξε ο Ναός του Διός. Το εν λόγω οικοδόμημα άρχισε να κτίζεται με σχέδια και υπό την επίβλεψη του   
Αρισταινέτου το 120, περατώθηκε όμως το 167, την εποχή του Μάρκου Αυρηλίου. Ήταν αφιερωμένος στον Αυτοκράτορα Αδριανό, τον 13ο θεό του Ολύμπου.

Ο ναός χτίστηκε στα Ν.Δ. της Κυζίκου, με μάρμαρο από τη νήσο Προκόνησο της Προποντίδος. Τυπολογικά ανήκει στους δίπτερους ναούς
με κάτοψη 100x30μ. και 62 κίονες Κορινθιακού ρυθμού, που στηρίζονταν επάνω σε «αττικές βάσεις». Το ύψος τους ξεπερνούσε το ύψος των κιόνων του «Ολυμπείου» στην Αθήνα και εκείνων του ναού του Διός του Ηλιοπολίτου στην Ηλιούπολη (σημ. Μπάαλμπεκ-Συρία). Στην εμπρόσθια πλευρά του ναού υπήρχαν 5 σειρές από 6 κίονες, στην πίσω πλευρά 3 σειρές από 6 κίονες. Το εσωτερικό του ναού κοσμούσε τεράστια προτομή του Αδριανού. Στο εσωτερικό του κάτω μέρους, πίσω από τις βαθμίδες, υπήρχε ένα σύστημα από κρύπτες. Ο ναός ήταν μνημειώδης με υπερμεγέθεις διαστάσεις.   

Ο Αρισταίνετος ακολούθησε στην κάτοψη την παράδοση των Ιωνικών ναών, ενώ στις αναλογίες εκείνη των Δωρικών. Το 1063 καταστράφηκε, εν μέρει, από σεισμό. Το 1431 και το 1444 ο Κυριακός ο Αγκωνίτης Ιταλός έμπορος αρχαιοτήτων και περιηγητής επισκέφθηκε το μέρος και είδε 33 ορθούς κίονες. Αντέγραψε το περιεχόμενο της επιγραφής του αφιερώματος, από την οποία διασώθηκε το όνομα του αρχιτέκτονα και εκπόνησε σκαρίφημα του ναού (Μουσείο Αρτάκης- Κων/πολη).

## Βιβλιογραφία

*Κ. Γεωργακόπουλος, 1995, *Αρχαίοι Έλληνες Θετικοί Επιστήμονες*, Γεωργιάδης, Αθήναι.

Αρισταίνετος
Χάνα Πακάρινεν

Η **Χάνα Πακάρινεν** (*Hanna Helena Pakarinen*, 17 Απριλίου 1981) είναι Φινλανδή τραγουδίστρια της ποπ. Στις 17 Φεβρουαρίου 2007 επιλέχθηκε να εκπροσωπήσει τη Φινλανδία στο διαγωνισμό τραγουδιού της Eurovision του 2007, με το τραγούδι *Leave Me Alone*. Το τραγούδι κατέλαβε τη 17η θέση στον τελικό.

## Δισκογραφία
### Άλμπουμς

* "When I Become Me" (2004 - FIN #2)
* "Stronger" (2005 - FIN #2)
* "Lovers" (2007 - FIN #3)

### Σινγκλς

* "Love is Like a Song" (2004 - FIN #1)
* "Fearless" (2004)
* "How Can I Miss You" (2004)
* "When I Become Me" (2004)
* "Kiss of Life" (2005 - FIN #4)
* "Stronger Without You" (2005)
* "Damn You" (2005)
* "Go Go" (2007)
* "Leave Me Alone/Tell Me What To Do" (2007)
* "Hard Luck Woman" (2007)

## Παραπομπές


## Εξωτερικοί σύνδεσμοι

* Επίσημη ιστοσελίδα  και 

Κατηγορία:Φινλανδοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Φινλανδία
Κατηγορία:Διαγωνισμός Τραγουδιού Eurovision 2007
Κατηγορία:Συμμετέχοντες στη Eurovision
Η Πλημμύρα

**Η Πλημμύρα** είναι ένα μυθιστόρημα επιστημονικής φαντασίας γραμμένο από τον Τζέιμς Γκράχαμ Μπάλαρντ το 1962. Σε αντίθεση με πολλά έργα μετά-αποκαλυπτικής φαντασίας, το μυθιστόρημα παρουσιάζει έναν κεντρικό χαρακτήρα, ο οποίος αντί να είναι διαταραγμένος από το τέλος του παλιού κόσμου, εμφανίζεται εκστασιασμένος από την χαοτική πραγματικότητα που τον έχει αντικαταστήσει.

## Σύνοψη

Η Πλημμύρα ξεκινάει με όλες τις συμβάσεις ενός έργου
καθαρής επιστημονικής φαντασίας, καθώς ή καταστροφή που ευθύνεται
για την αποκάλυψη εξηγείται επιστημονικά - η ηλιακή ακτινοβολία έχει
λιώσει τα παγόβουνα και έχει ωθήσει τη θερμοκρασία στα ύψη, βυθίζοντας
τις πόλεις της βορείου Ευρώπης και της Αμερικής μέσα σε πανέμορφες όσο και τρομακτικές τροπικές λίμνες. Ωστόσο το μυθιστόρημα του Ballard είναι πιο
πολύπλοκο από όσο αρχικά φαίνεται. Ο Ballard χρησιμοποιεί τον μετά-αποκαλυπτικό
κόσμο της ιστορίας για να αντανακλάσει τις συλλογικές ασυνείδητες επιθυμίες
των κεντρικών χαρακτήρων. Μία από τις ιδέες που παρουσιάζει ο Ballard μέσα
από το γράψιμό του είναι ότι οι άνθρωποι διαμορφώνουν το περιβάλλον τους
έτσι ώστε να αντανακλούν τις υποσυνείδητες παρορμήσεις τους. Στη Πλημμύρα
ωστόσο, μια φυσική καταστροφή ωθεί αυτόν τον κόσμο να μετατραπεί σε ένα
ονειρεμένο κόσμο, προκαλώντας την πνευματική κατάπτωση των κεντρικών
χαρακτήρων.

Πλημμυρα
Κατηγορία:Μυθιστορήματα επιστημονικής φαντασίας
Τασσώ Καββαδία

Η **Τασσώ Καββαδία** (Πάτρα 10 Ιανουαρίου 1921 - 18 Δεκεμβρίου 2010) ήταν Ελληνίδα ηθοποιός του θεάτρου, του κινηματογράφου και της τηλεόρασης.

## Βιογραφία
Γεννήθηκε στην Πάτρα όπου έζησε τα παιδικά και νεανικά της χρόνια. Όταν θέλησε να σπουδάσει, ο πατέρας της της το απαγόρευσε. Μάλιστα την πάντρεψε, το 1942, με τον βιομήχανο Αντώνη Σαλαπάτα, από τον γάμο δε αυτόν η Καββαδία απέκτησε τρία παιδιά, τον Γιώργο, τον Βασίλη και την Ευγενία. Σύντομα πήρε όμως διαζύγιο και έφυγε για να σπουδάσει στην Αθήνα. Έκανε και δεύτερο γάμο με τον συγγραφέα Βασίλη Καζαντζή το 1965.

Σπούδασε πιάνο στην Αθήνα, ζωγραφική και διακόσμηση στο Παρίσι, σκηνογραφία και ενδυματολογία κοντά στον Γιάννη Τσαρούχη, υποκριτική στη Δραματική Σχολή του Θεάτρου Τέχνης κοντά στον Κάρολο Κουν.

Από το 1954 έως το 1967 εργάστηκε στο ραδιόφωνο ως δημιουργός και εκτελέστρια. Από το 1955 ως το 1969 εργάστηκε σε εφημερίδες και περιοδικά ως συντάκτρια του ελεύθερου και καλλιτεχνικού ρεπορτάζ. Επίσης ασχολήθηκε με λογοτεχνικές και άλλες μεταφράσεις.

Έχει συμμετάσχει από το 1954 σε ελληνικές και ξένες παραστάσεις και έργα στο θέατρο και τον κινηματογράφο ενώ έχει εμφανιστεί και στην τηλεόραση. Χαρακτηρίζεται συνήθως ως η «σιδηρά κυρία» του ελληνικού κινηματογράφου καθώς λόγω του βλοσυρού παρουσιαστικού της ερμήνευε «αυστηρούς» ρόλους όπως της κακιάς πεθεράς, μάνας, αδερφής κ.ά. Στο θέατρο έπαιξε ρόλους που κάλυπταν σχεδόν όλη την γκάμα του ρεπερτορίου εκτός από αρχαία τραγωδία.

Κηδεύτηκε στο Α' Νεκροταφείο Αθηνών.

## Φιλμογραφία

### Κινηματογράφος

### Βιντεοταινίες

### Τηλεόραση

## Θεατρικές Παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Εξωτερικοί σύνδεσμοι
* 
* Τασσώ Καββαδία (φιλμογραφία) στο Filmy: Cine DataBase

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ενταφιασμοί στο Πρώτο Νεκροταφείο Αθηνών
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Μιθριδατισμός

[right|thumb|150px|Ασημένιο νόμισμα που απεικονίζει τον [Μιθριδάτης Στ' Ευπάτωρ|Μιθριδάτη ΣΤ', βασιλιά του Πόντου]]

**Μιθριδατισμός** αποκαλείται η πρακτική της αυτοπροστασίας από τη δράση ενός δηλητηρίου μέσω της σταδιακής αυτοχορήγησης σε μη θανατηφόρες δόσεις.

Ο όρος προέρχεται από τον Μιθριδάτη ΣΤ', βασιλιά του Πόντου, ο οποίος εξαιτίας του μεγάλου φόβου του μήπως τον δηλητηριάσουν χορηγούσε στον εαυτό του βαθμιαία αυξανόμενες μη θανατηφόρες δόσεις δηλητηρίου, ώστε να αναπτύξει τελικά ανοσία. Σύμφωνα με τη μυθολογία, μετά την ήττα του από τον Πομπήιο, ο Μιθριδάτης αποπειράθηκε να αυτοκτονήσει χρησιμοποιώντας δηλητήριο αλλά απέτυχε λόγω της ανοσίας που είχε αναπτύξει και τελικά κατέφυγε σε έναν μισθοφόρο για να τον διαπεράσει με σπαθί.

Γενικά, δεν υφίσταται κάποιος πρακτικός λόγος, κάποιο πλεονέκτημα ή το παραμικρό όφελος για τη διενέργεια μιθριδατισμού εκτός για επαγγελματικούς ή παρόμοιους λόγους, όπως για παράδειγμα από υπαλλήλους ζωολογικών κήπων, ερευνητές και καλλιτέχνες του τσίρκου οι οποίοι έρχονται σε στενή επαφή με δηλητηριώδη ζώα. Ο μιθριδατισμός δοκιμάστηκε με επιτυχία στην Αυστραλία και τη Βραζιλία καθώς επιτεύχθηκε πλήρης ανοσία ακόμη και σε πολλαπλά τσιμπήματα από δηλητηριώδεις κόμπρες και οχιές. Ο Μπιλ Χάαστ (*Bill Haast*) αυτοανοσοποιήθηκε με επιτυχία στο δηλητήριο διαφόρων ειδών δηλητηριωδών φιδιών.

Ο όρος χρησιμοποιείται και μεταφορικά για να περιγράψει τη σταδιακή εξοικείωση και αποδοχή πραγμάτων που προηγουμένως θεωρούνταν ιδιαίτερα επικίνδυνα.

## Στη λογοτεχνία και την ποίηση
Ο μιθριδατισμός έχει χρησιμοποιηθεί ως μέρος της πλοκής σε διάφορα λογοτεχνικά έργα και κινηματογραφικές ταινίες, μεταξύ άλλων στον *Κόμη του Μοντεχρίστο* του Δουμά και στην *Πριγκίπισσα νύφη* του Ουίλιαμ Γκόλντμαν (*William Goldman*).

Ο Άλφρεντ Χάουζμαν (*Alfred Edward Housman*), στο ποίημά του *Τέρενς, αυτό είναι ανοησία* ("Terence, this is stupid stuff"), εκδόθηκε αρχικά στη συλλογή *A Shropshire Lad*), χρησιμοποιεί τον μιθριδατισμό μεταφορικά για τα οφέλη που προσφέρει η σοβαρή ποίηση στον αναγνώστη. Το τελικό του τμήμα αποτελεί ποιητική απόδοση του μύθου του Μιθριδάτη.

## Εξωτερικές πηγές
* Alfred Edward Housman: "Terence, this is stupid stuff" (*A Shropshire Lad LXII*). 

Κατηγορία:Τοξικολογία
Γεώργιος Χλαμπουτάκης

Ο **Γεώργιος Χλαμπουτάκης** είναι Έλληνας δικαστής που διετέλεσε αντιπρόεδρος του Αρείου Πάγου.

## Βιογραφικά στοιχεία

Σπούδασε νομικά και εισήλθε στο δικαστικό σώμα. Η καταγωγή του από το Ατσιπόπουλο Ρεθύμνης, δισέγγονος του Βασίλειου Χλαμπουτάκη (Χλαμπούτη), που με την οικονομική συνδρομή 200 χρυσών ναπολεόνιων στις 29 Μαίου 1821 (στην Θυμιανή Παναγία Κομητάδων Σφακίων, όπου κυρήχθηκε η Επανάσταση κατά των Τούρκων) προμήθευσε με όπλα την Εθνεγερσία του 1821. Την καταγωγή του από το Ατσιπόπουλο την αναδεικνύει με κάθε πρώτη ευκαιρία. Το 1974, μετά την πτώση της Χούντας των Συνταγματαρχών, διορίστηκε δήμαρχος Αγρινίου, θέση στην οποία παρέμεινε μέχρι το 1975, οπότε και προκηρύχθηκαν οι πρώτες μεταπολιτευτικές εκλογές τοπικής διοίκησης. Το 2000 εξελέγη μέλος της τριμελούς διοίκησης του Εφετείου Αθηνών.  Έφτασε μέχρι την θέση του αντιπροέδρου του Αρείου Πάγου, στην οποία παρέμεινε μέχρι και το 2007, οπότε και συνταξιοδοτήθηκε ως επίτιμος αντιπρόεδρος Αρείου Πάγου. 

Το 2010 εξελέγη αντιπρόεδρος του Ελληνικού Ερυθρού Σταυρού ενώ το 2012 εξελέγη πρόεδρος του Ελληνικού Ερυθρού Σταυρού και του Κοινοφελούς Ιδρύματος Ερρίκος Ντυνάν, θέσεις από τις οποίες παραιτήθηκε τον Μάρτιο του 2013 καταγγέλοντας την κακή οικονομική κατάσταση του Ερυθρού Σταυρού, την μεθοδευμένη υπονόμευσή του από μέλη του δ.σ. αλλά και την έλλειψη συνεργασίας των υπολοίπων μελών του διοικητικού συμβουλίου.

## Παραπομπές


Κατηγορία:Δήμαρχοι Αγρινίου
Κατηγορία:Έλληνες δικαστικοί
Στυλιανός (όνομα)

**Στυλιανός** (υποκοριστικά **Στέλιος**, Λάκης) είναι ένα ανδρικό ελληνικό όνομα. Δίνεται προς τιμή του αγίου Στυλιανού από την Παφλαγονία, προστάτη των παιδιών. Το αντίστοιχο θηλυκό όνομα είναι Στυλιανή (υποκοριστικό Στέλλα) που συναντάται και σε άλλες χώρες (Αγγλία, Η.Π.Α.)

## Ετυμολογία
Το όνομα **Στυλιανός** προέρχεται ίσως από τη λέξη «στύλος».

Πιθανότερη ίσως είναι η προέλευση από την λέξη *stella* που στα Λατινικά σημαίνει «αστέρι». Την πιθανότητα λατινικής προέλευσης ενισχύει και η κατάληξη *-ianus* (*Stylianus*).

Υπάρχει και η εκδοχή της ανάλυσης του ονόματος σε δύο συνθετικά, «στύλος» και «νους», όπου «Στυλιανός» < Στύλος νοός, δηλαδή στέρεος νους ή στερέωμα του νου.

## Ονομαστική εορτή
Εορτάζεται στις 26 Νοεμβρίου.

Κατηγορία:Ανδρικά ελληνικά ονόματα
Σονέρ Αριτζά

Ο **Σονέρ Αριτζά** (*Soner Arıca*, 5 Φεβρουαρίου 1966) είναι Τούρκος τραγουδιστής της ποπ.

## Δισκογραφία
### Άλμπουμς και Σινγκλς
*Bir Umut, (1992)
*En Güzel Serüven, (1994)
*Yaşıyorum, (1995)
*Yalvarma (Maxi Single), (1996) 
*Herşey Yolunda, (1997)
*Sen Mutlu Ol (Maxi Single), (1998) 
*Şarkılar Var, (1999) 
*Remix, (2000)
*Kusursuz Aşk, (2001)
*Remix, (2002) 
*Aşkla Oldu - Best Of Soner Arıca, (2003)
*Hatıram Olsun, (2004) 
*Benim Adım Aşk, (2005) 
*Dance Remix, (2006)
*Bu Yaz Biz, (2006)
*Seni Seviyorum, (2007)

Κατηγορία:Τούρκοι τραγουδιστές
Αντρέι Ντανίλκο

Ο **Αντρίι Μιχαΐλοβιτς Ντανίλκο** (*Андрі́й Миха́йлович Дани́лко*, 2 Οκτωβρίου 1973), γνωστότερος ως **Βέρκα Σερντιούτσκα** (*Вєрка Сердючка*) είναι Ουκρανός τραγουδιστής της ποπ. Επιλέχθηκε να εκπροσωπήσει την Ουκρανία στη Eurovision του 2007 με το τραγούδι *[[Dancing Lasha Tumbai]]*. Το τραγούδι κατέλαβε τη 2η θέση στον τελικό του διαγωνισμού, πίσω από τη νικήτρια Σερβία.

## Παραπομπές


## Εξωτερικοί σύνδεσμοι
* 

Κατηγορία:Ουκρανοί τραγουδιστές
Κατηγορία:Συμμετέχοντες στη Eurovision
Παναγιώτης Καποδίστριας (ηθοποιός)

Ο **Παναγιώτης Καποδίστριας** (Αθήνα, 9 Νοεμβρίου 1977) είναι Έλληνας ηθοποιός, σεναριογράφος, θεατρικός συγγραφέας και σκηνοθέτης.

## Βιογραφία
Τελειώνοντας το σχολείο, φοίτησε στη Δραματική Σχολή της Μαίρης Βογιατζή-Τράγκα, απ' όπου πήρε το δίπλωμα του ηθοποιού και στην οποία έχει διδάξει και ο ίδιος υποκριτική. Από το 1997 είναι μέλος του Σ.Ε.Η. (Σωματείο Ελλήνων Ηθοποιών) και από το 2004 είναι μέλος της Ε.Σ.Ε. (Ένωση Σεναριογράφων Ελλάδος). Από το 2010 έως το 2011 υπήρξε μέλος στο διοικητικό συμβούλιο της Ε.Σ.Ε., ενώ τα τελευταία χρόνια είναι μέλος της κριτικής επιτροπής όλων των διαγωνισμών σεναρίου που διοργανώνει η ένωση σεναριογράφων Ελλάδας (Ε.Σ.Ε.)

Το 2006 έγραψε το δεύτερο κατα σειρά θεατρικό του έργο, με τίτλο: «Ο Θεός κι η ψυχή σου», το οποίο βρέθηκε στο διεθνή διαγωνισμό θεατρικών έργων που διεξήγαγε το Columbus State University. Η τύχη του συγκεκριμένου έργου ήταν να μπει στα επικρατέστερα για το καλύτερο θεατρικό έργο του 2006, παγκοσμίως.

Το τρίτο του κατά σειρά θεατρικό έργο, με τίτλο: «Έτσι απλά», επιλέχθηκε το 2007 να παρουσιαστεί στο Λονδίνο, εν όψει της επετείου των 50 ετών του θεάτρου Τέχνης του Λονδίνου.

Το 2010 ίδρυσε και από τότε διευθύνει την πρώτη ελληνική σχολή δημιουργικής γραφής, Tabula Rasa, η οποία ιδρύθηκε για να καλύψει το κενό στο χώρο της συγγραφής τηλεοπτικών, κινηματογραφικών, θεατρικών και λογοτεχνικών κειμένων. Είναι αναγνωρισμένη από το κράτος και διδάσκει ένα πλήθος γνωστών καλλιτεχνών. (http://www.tabula.gr)

Υπήρξε μέλος του διοικητικού συμβουλίου της ένωσης σεναρίου

Το 2016 επιλέχθηκε να παραδώσει στη Νέα Υόρκη masterclass σεναριογραφίας, εκπροσωπώντας τους σεναριογράφους των Βαλκανίων.

Το 2017 υπήρξε μέλος της κριτικής επιτροπής του 13ου παγκόσμιου διαγωνισμού ποίησης του συλλόγου Λόγου, Τέχνης και Ελληνικού Πολιτισμού της Βαυαρίας.

## Εξωτερικοί σύνδεσμοι

* Προσωπικός δικτυακός τόπος
* Δικτυακός τόπος Tabula Rasa

Κατηγορία:Έλληνες σεναριογράφοι
Κατηγορία:Έλληνες σκηνοθέτες
Κατηγορία:Έλληνες θεατρικοί συγγραφείς
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί φωνής
Αντόνι Γκαουντί

[thumb|right|250 px|Το ημιτελές έργο του Γκαουντί, η εκκλησία [Σαγράδα Φαμίλια, Βαρκελώνη]]
[thumb|right|250 px|Casa Batlló, [Βαρκελώνη]]
Ο **Αντόνι Γκαουντί** (*Antoni Gaudí i Cornet*, 25 Ιουνίου 1852 – 10 Ιουνίου 1926), σωστή προφορά Γκαουδί, ήταν σημαντικός Καταλανός αρχιτέκτονας του καταλανικού μοντερνισμού.

## Βιογραφία
μικρογραφία|Άγαλμα του Αντόνι Γκαουντί στην Βαρκελώνη.
Γεννήθηκε στη Ρέους, αλλά σπούδασε και εργάστηκε στη Βαρκελώνη όπου βρίσκονται και τα πιο σημαντικά έργα του, τα οποία ξεχωρίζουν για τον σχεδιασμό τους.

Ο Γκαουντί διαμορφώθηκε επαγγελματικά και πνευματικά στο κοσμοπολίτικο περιβάλλον της Βαρκελώνης. Μελέτησε τα καλλιτεχνικά ρεύματα του παρελθόντος, την ισλαμική και τη γοτθική αρχιτεκτονική η οποία μάλιστα εκείνη την εποχή αναβίωνε. Δέχτηκε την επιρροή του Βιολέ λε Ντικ, των Τζον Ράσκιν και Ρίχαρντ Βάγκνερ και μέσα από το έργο του θέλησε να ανανεώσει την τοπική αρχιτεκτονική έκφραση επεξεργαζόμενος νέες φόρμες.

Ένα από τα πιο σημαντικά του έργα είναι το Μέγαρο Γκουέλ, (η κατασκευή του ξεκινά το 1886 και ολοκληρώνεται το 1888). Ο σχεδιασμός του κτιρίου ανατέθηκε στον Γκαουντί από τον δον Eusebi Güell i Bacigalupi, εξέχουσα μορφή στην οικονομική, πολιτική και κοινωνική ζωή της πόλης και με ισχυρή επιρροή στην πολιτική.

Το τελευταίο και ένα από τα χαρακτηριστικά έργα του είναι η εκκλησία Σαγράδα Φαμίλια, η οποία έμεινε ημιτελής λόγω του θανάτου του αρχιτέκτονα.

Τα έργα του Γκαουντί δίνουν ιδιαίτερο χαρακτήρα στη Βαρκελώνη και αποτελούν πόλους έλξης για επισκέπτες και μελετητές. Χαρακτηριστική είναι μια από τις τεχνικές του Γκαουντί ο οποίος χρησιμοποιούσε κομμάτια από κεραμικά πλακίδια για να διακοσμήσει και να χρωματίσει κάποια από τα έργα του. Σήμερα πολλά από τα διακοσμητικά αναμνηστικά που πωλούνται στη Βαρκελώνη χρησιμοποιούν την τεχνική αυτή.

Στις 7 Ιουνίου 1926, καθώς πήγαινε να δει την κατασκευή της Σαγράδα Φαμίλια, κτυπήθηκε από διερχόμενο τραμ και απεβίωσε τρεις ημέρες αργότερα, στις 10 Ιουνίου.

## Έργα του Γκαουντί
* *[[Casa Vicens]]* (1878–1880)
* *[[Μέγαρο Γκουέλ|Palau Güell]]* (1885–1889)
* *Κολέγιο των Τερεσιάνας* (1888–1890)
* *Κρύπτη της εκκλησίας Κολόνια Γκιουέλ* (1898–1916)
* *[[Casa Calvet]]* (1899–1904)
* *[[Casa Batlló]]* (1905–1907)
* *[[Κάζα Μιλά]]* (*La Pedrera - Το νταμάρι*) (1905–1907)
* *[[Park Guell|Πάρκο Γκιουέλ]]* (1900–1914)
* *[[Σαγράδα Φαμίλια]]* (1884–1926)
* ''Επισκοπικό Παλάτι της Αστόργα'' (1889-1915)

## Παραπομπές


## Εξωτερικοί σύνδεσμοι

* Το Μέγαρο Γκουέλ και η βυζαντινή αρχιτεκτονική
* ''Αντόνι Γκαουντί'' Το Βήμα

Κατηγορία:Καταλανοί αρχιτέκτονες
Κατηγορία:Καταλανικός μοντερνισμός
Χρήστος Καρακόλης

Ο **Χρήστος Α. Καρακόλης** (1933-2017) ήταν Έλληνας πολιτικός, ο οποίος διετέλεσε δήμαρχος Γουμένισσας. 

## Βιογραφία
Γεννήθηκε στη Γουμένισσα το 1933. Γονείς του ήταν ο Αλκιβιάδης Καρακόλης και η Βασιλική Δημογίλη. Η οικογένειά του είχε μεγάλη παράδοση στα κοινά της περιοχής από την εποχή της Οθωμανικής κυριαρχίας και ήταν (και από τις δύο πλευρές) αντι Βενιζελική. Ο παππούς του, Χρήστος Δ. Καρακόλης, δολοφονήθηκε κατά τη διάρκεια του Μακεδονικού Αγώνα από τους Βούλγαρους καθώς και ο θείος του, επίσης Χρήστος Η. Καρακόλης, δολοφονήθηκε από τους κομμουνιστές στον Εμφύλιο Πόλεμο. Η οικογένεια Καρακόλη συνδέεται με τους Καρακόλη της περιοχής Σοχού Θεσσαλονίκης όπου και εκεί το 1994 και 1998 εκλέχτηκε Δήμαρχος ο Παναγιώτης Καρακόλης. Και οι δύο κλάδοι κατάγονται από τον Βόλο. Παντρεύτηκε το 1966 την Ειρήνη Χρηστίδη - Γιόφκου και απέκτησαν δύο παιδιά, τον Αλκιβιάδη (1967) και την Αριάδνη (1969).

Ο Χρήστος Α. Καρακόλης όμως ακολούθησε άλλη πολιτική πορεία και ήδη από τη δεκαετία του 1960 ήταν παράγων της Ένωσις Κέντρου. Κατά τη διάρκεια της Δικτατορίας των Συνταγματαρχών διώχθηκε και τελικώς εγκαταστάθηκε στη Θεσσαλονίκη.

## Αυτοδιοικητική πορεία
Από το 1974 συντάχθηκε με το ΠΑΣΟΚ.

Επέστρεψε και εκλέχτηκε τον Οκτώβριο του 1982 με ποσοστό 60% και επανεκλέχθηκε τον Οκτώβριο του 1986 με ποσοστό 52%. Και στις δύο εκλογικές αναμετρήσεις είχε την υποστήριξη του ΠΑΣΟΚ, του ΚΚΕ και του ΚΚΕ Εσωτερικού. Ήταν ο πρώτος που συμπεριέλαβε στο συνδυασμό του υποψήφιο δημοτικό σύμβουλο καταγωγής Ρομ, πράγμα αδιανόητο την εποχή εκείνη.

Στις Δημοτικές εκλογές του 1986 το ΚΚΕ , λόγω της αντίθεσής του με την οικονομική πολιτική της κυβερνήσεως του Ανδρέα Παπανδρέου , είχε κατεβάσει υποψηφίους του σε όλους τους Δήμους της Ελλάδας εκτός από τρεις Δήμους, της Ρόδου, της Θήβας και της Γουμένισσας, όπου οι τοπικές οργανώσεις του επέμεναν στην υποστήριξη των εν ενεργεία προερχόμενων από το ΠΑΣΟΚ Δημάρχων. 

Δεν διεκδίκησε το Δήμο για τρίτη φορά στις Δημοτικές εκλογές του 1990 και εγκαταστάθηκε ξανά το επόμενο έτος στη Θεσσαλονίκη, όπου και απεβίωσε την 1η Ιανουαρίου 2017. 

Κατηγορία:Δήμαρχοι Γουμένισσας
Ευρωμπάσκετ 1971

Η 17η διοργάνωση του ευρωπαϊκού πρωταθλήματος καλαθοσφαίρισης ανδρών του 1971 (γνωστό και ως **Ευρωμπάσκετ 1971**) οργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε η Δυτική Γερμανία και έλαβε χώρα στο Έσσεν, στο διάστημα από τις 10 Σεπτεμβρίου ως τις 19 Σεπτεμβρίου.

Οι Σοβιετικοί του Σεργκέι Μπέλοφ διασύρουν κάθε αντίπαλο στο πέρασμά τους, για να συναντήσουν στο καθορισμένο πλέον ραντεβού στον τελικό, τους επίσης αήττητους Γιουγκοσλάβους, οι οποίοι είχαν στην σύνθεσή τους τον MVP του τουρνουά, τον Κρέζιμιρ Τσόσιτς. Οι Σοβιετικοί, σε ένα πολύ μεγάλο ματς με συναρπαστική εξέλιξη, τους νικούν με 69-64, και κατακτούν τον 8ο συνεχόμενο τίτλο τους. Πρώτος σκόρερ ήταν ο Πολωνός **Έντβαρντ Γιουρκιέβιτς** με 22,6 πόντους μ.ο. Εντύπωση προκάλεσε η συντριβή των Ισπανών από τους Σοβιετικούς με 60 πόντους διαφορά και τελικό σκορ 118-58. Το δε σκορ του ημιχρόνου μάλιστα ήταν 60-17!

Οι Τσεχοσλοβάκοι, παρά την ύπαρξη των **Γίρι Ζίντεκ**, **Κάμιλ Μπράμπενετς**, **Γίρι Ζέντνιτσεκ**, κατέλαβαν μόλις την 5η θέση, νικώντας σε αγώνα κατάταξης τη Ρουμανία του Ζίντεκ, ενώ και οι Ισπανοί δεν πήγαν πολύ καλά, καταλαμβάνοντας τελικά την 7η θέση. Άσχημα πήγε και η Γαλλία, του κορυφαίου ίσως Γάλλου όλων των εποχών, **Αλέν Ζιλ**.

## Τελική Κατάταξη

## Αποτελέσματα
### Προκριματικός Γύρος
#### Γκρουπ A

#### Γκρουπ B

### Τελική φάση

#### Αγώνες κατάταξης για τις θέσεις 5-8

#### Αγώνες κατάταξης για τις θέσεις 9-12

## Βραβεία και Στατιστικά

Έγιναν **40 αγώνες** και επιτεύχθησαν **6.521 πόντοι**.

## Εξωτερικοί σύνδεσμοι
* FIBA-Europe Eurobasket 1971

1971
Ευρωπαικο Πρωταθλημα Καλαθοσφαιρισης Ανδρων 1971
Ευρωπαικο Πρωταθλημα Καλαθοσφαιρισης Ανδρων 1971
Ιωάννης Κούτσης

Ο **Ιωάννης Κούτσης** (Σπέτσες, 1860 &ndash; Πειραιάς, 1953) ήταν Έλληνας εφοπλιστής και διακεκριμένος ζωγράφος της λεγόμενης «Σχολής του Μονάχου.

## Βιογραφικά στοιχεία

Γεννήθηκε στις Σπέτσες και ήταν γιος του Γεωργίου Κούτση. Καταγόταν από την παλαιά οικογένεια Κούτση των Σπετσών και αδέλφια του ήταν οι Χρήστος, εφοπλιστής, Νότης, υποστράτηγος, και Χριστόδουλος, εφοπλιστής, Κούτσης. Σε νεαρή ηλικία, 15 ετών, ανέλαβε μαζί με τα αδέλφια του την διαχείριση της οικογενειακής ναυτιλιακής επιχείρησης και σύντομα διακρίθηκε μεταξύ των Ελλήνων εφοπλιστών.

Υπήρξε μέλος του διοικητικού συμβουλίου της Ένωσης Ελλήνων Εφοπλιστών για μία θητεία.

Απεβίωσε στον Πειραιά στις 11 Φεβρουαρίου 1953 και ενταφιάστηκε στο νεκροταφείο Πειραιά. Ήταν παντρεμένος με την Κλειώ Γεωργίου Καλαμποκίδη, ανιψιά του Αντωνίου Μπενάκη, και είχαν αποκτήσει δύο παιδιά: τον Γεώργιο, επιχειρηματία και την Αργίνη.

## Ζωγραφική

Σε νεαρή ηλικία άρχισε να καταπιάνεται ερασιτεχνικά με τη ζωγραφική, ως μαθητής του Κ. Βολανάκη. Κατά τη διάρκεια της κατοχής επιδόθηκε επαγγελματικά με τη ζωγραφική. Δεν πραγματοποίησε ποτέ ατομικές εκθέσεις, ούτε έλαβε μέρος σε ομαδικές εκθέσεις, αν και το έργο του ήταν ευρύτερα γνωστό στον Πειραιά.

Το έργο του αποτελείται από θαλασσογραφίες, κυρίως κλασικής τεχνοτροπίας, με έκδηλη την επιρροή από τον δάσκαλό του. Το σημαντικότερο έργο του "Η ναυμαχία της Αρμάτας" βρίσκεται στην οικογενειακή εκκλησία της Παναγίας της Αρμάτας.

## Παραπομπές


## Πηγές
*"Πειραϊκόν Ημερολόγιον" Αρχείο Πειραϊκών Σπουδών (1966) τομ.1ος σελ.66

## Εξωτερικοί σύνδεσμοι
*Ιωάννης Κούτσης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες ζωγράφοι του 19ου αιώνα
Κατηγορία:Σχολή του Μονάχου
Κατηγορία:Έλληνες εφοπλιστές
Κατηγορία:Έλληνες ζωγράφοι του 20ού αιώνα
Μαρίκα Ανδρονίκου

Η **Μαρίκα Ανδρονίκου** είναι Ελληνίδα υψίφωνος και ηθοποιός της λυρικής σκηνής.

## Βιογραφικά στοιχεία
Γεννήθηκε στην Οδησσό το 1900 από γονείς πρόσφυγες από τον Πόντο. Σπούδασε σε *[[Ωδείο της Οδησσού|Αυτοκρατορικό Ωδείο της Οδησσού]]*  και το 1919 ήρθε στην Ελλάδα. Έπαιξε σε πολλές παραστάσεις και συνεργάστηκε με τους θιάσους Παπαϊωάννου και Ένκελ έως το 1934, όταν αποχώρησε από την σκηνή. Ήταν για πολλά χρόνια στο διοικητικό συμβούλιο του *[[Σωματείο Ελλήνων Ηθοποιών|Σωματείου Ελλήνων Ηθοποιών]]* και του *[[Ταμείο Συντάξσων Ηθοποιών|Ταμείου Συντάξεων Ηθοποιών]]*.

## Παραπομπές


Κατηγορία:Ελληνίδες υψίφωνοι
Κατηγορία:Έλληνες συνδικαλιστές
Ανανίας Α΄ Τραπεζούντος

Ο **Ανανίας Α΄** ήταν Μητροπολίτης Τραπεζούντος (1722 - 1736).

Διαδέχτηκε τον Παΐσιο το 1722 ενώ ήταν μοναχός στον Άγιο Ιωάννη Βαζελώνα. Το 1736 αντικαταστάθηκε στον Μητροπολιτικό θρόνο από τον Ανανία Β΄.

Κατηγορία:Μητροπολίτες Τραπεζούντος
Ανανίας Β΄ Τραπεζούντος

Ο **Ανανίας Β΄** ήταν μητροπολίτης Τραπεζούντος κατά τα έτη 1736-1764.

Διαδέχτηκε τον Ανανία Α΄ το 1736. Από μικρή ηλικία και λόγω φτώχειας η μητέρα του τον άφησε στη μονή Περιστερώνα, όπου έγινε μοναχός. Ως Μητροπολίτης βοήθησε τα γράμματα και τις τέχνες και έθεσε υπό την προστασία του το Φροντιστήριον Τραπεζούντας.

Κατηγορία:Μητροπολίτες Τραπεζούντος
Συνθήκη Κωνσταντινούπολης (1479)

Η **Συνθήκη Κωνσταντινούπολης του 1479** συνάφθηκε μεταξύ της Οθωμανικής Αυτοκρατορίας και της Γαληνότατης Δημοκρατίας της Βενετίας στην Κωνσταντινούπολη στις 25 Ιανουαρίου 1479. Είναι η τρίτη συνθήκη που αφορά τον ελλαδικό χώρο από την πτώση της Βασιλεύουσας και υπογράφτηκε μετά την Συνθήκη της Νάξου και Συνθήκη Ειρήνης του 1468.

Η Συνθήκη αυτή έθεσε τέρμα στον μακροχρόνιο (διάρκειας 16 ετών) πόλεμο μεταξύ των δύο χωρών που είχε ξεκινήσει από το 1463 και υπογράφτηκε σε μία εποχή όπου οι Οθωμανοί είχαν καταλάβει εδάφη κοντά στην επικράτεια της Βενετίας στην Αδριατική θάλασσα.

Με την Συνθήκη αυτή συνομολογήθηκαν τα ακόλουθα εκ μέρους της Βενετίας στην Τουρκία:
# Εκχώρηση των Κερκυραϊκών κάστρων Στροβίλι και Βαστία, καθώς και τα κάστρα Φανάρι Θεσπρωτίας και Σοποτό. Και τα τέσσερα αναφερόμενα κάστρα είχαν καταλάβει οι Έλληνες το 1473 με την συγκατάθεση αλλά και την ενίσχυση των Ενετών.
# Αποχώρηση των Ενετών από την Σκόδρα (στην σημερινή Αλβανία) και επιστροφή στον Σουλτάνο όλων των κάστρων που είχαν καταληφθεί στον Μοριά κατά την διάρκεια του πολέμου και
# Εκχώρηση (ήτοι, επιστροφή) της νήσου Λήμνου, της Εύβοιας αλλά και του Άργους.
# Καταβολή εισφοράς 10.000 δουκάτων κατά έτος για την απόκτηση εμπορικών δικαιωμάτων από την Βενετία στη Μαύρη Θάλασσα.

Με την συνθήκη αναγνωρίστηκε επίσης η Βενετία ως ο κυρίαρχος του Φρουρίου και της περιοχής της Ναυπάκτου και των κτήσεών της στο Ναύπλιο, στη Μονεμβασιά, στη Κορώνη, στη Μεθώνη και στο Ναυαρίνο. Επίσης ορίσθηκε Ειδική Επιτροπή η οποία και θα καθόριζε τα όρια των παραπάνω περιοχών. Κατά την οριοθέτησή τους ανταλλάχτηκαν πολλά έγγραφα κατά την περίοδο Ιανουάριος 1479 - Απρίλιος 1481, όλα γραμμένα στην ελληνική γλώσσα που ήταν η επίσημη τότε γλώσσα της Οθωμανικής Αυτοκρατορίας.

Μετά δε από πολλές συζητήσεις παρελήφθησαν από την Βενετία το απόρθητο φρούριο της Θερμησίας, απέναντι από την Ύδρα, με τα πλούσια αλατωρυχεία, το Καστρί (η αρχαία Ερμιόνη) όσο και το φρούριο Τζιβέρι (αρχαίο Κίβερι) απέναντι στη Ναυπλία.

Κατά την διανομή εδαφών που έγινε σύμφωνα με την συνθήκη, η Κρήτη εκχωρήθηκε στον βασιλέα της Θεσσαλονίκης Βονιφάτιο ο οποίος και στη συνέχεια αδιαφορώντας για αυτήν την πώλησε σχεδόν αμέσως έναντι ευτελούς τιμήματος στους Ενετούς.

Έτσι με την Συνθήκη της Κωνσταντινούπολης τα Επτάνησα (Κέρκυρα, Παξοί και Κύθηρα με τα νησιωτικά εξαρτήματά τους), οι Βόρειες Σποράδες, η Τήνος και η Μύκονος από τις Κυκλάδες καθώς τέλος η Κρήτη συμπλήρωσαν τις κτήσεις Βενετίας στον ελλαδικό νησιωτικό χώρο.

Το 1482, η συνθήκη αυτή συμπληρώθηκε με την νεότερη Συνθήκη της Κωνσταντινούπολης. Ωστόσο, τόσο η συνθήκη του 1479 όσο και εκείνη του 1482 καταργήθηκαν από τον Σουλτάνο Βαγιαζήτ Β' κατά τον μετέπειτα τριετή πόλεμο (1499 - 1502).

## Δείτε επίσης

* Συνθήκη Νάξου
* Συνθήκη ειρήνης 1468

## Σημειώσεις



Κατηγορία:Συνθήκες της Οθωμανικής Αυτοκρατορίας
Κατηγορία:Συνθήκες της Βενετικής Δημοκρατίας
Κατηγορία:Μεσαιωνική Κρήτη
Κατηγορία:15ος αιώνας
Άγιος Ανατόλιος

Ο **Άγιος Ανατόλιος** έζησε και μαρτύρησε τον 4ο αιώνα στη Νίκαια μαζί με τα αδέλφια του *Ευστάθιο* και *Θεσπέσιο*.

Η μνήμη του τιμάται στις 23 Απριλίου.

Κατηγορία:Άγιοι της Ορθόδοξης Εκκλησίας
Κατηγορία:Νίκαια (Βιθυνία)
Κατηγορία:Βυζαντινοί του 4ου αιώνα
Άμφια (αποσαφήνιση)

Η λέξη **άμφια** μπορεί να σημαίνει

*Ιερατικά ενδύματα. 
*Καλύμματα της Αγίας Τράπεζας.
*Χωριό της Θράκης στο Νομό Ροδόπης.
Γεώργιος Λαμπάκης

Ο **Γεώργιος Λαμπάκης** (18 Φεβρουαρίου 1854 – 15 Μαρτίου 1914) ήταν Έλληνας θεολόγος και αρχαιολόγος.

## Βιογραφία
Γεννήθηκε στις 18 Φεβρουαρίου 1854 στην Αθήνα, από οικογένεια καταγόμενη από την Τήνο. Φοίτησε στην Ριζάρειο Σχολή και με την προστασία του Κωνσταντίνου Κανάρη κατάφερε να σπουδάσει στη Θεολογική Σχολή Αθηνών.Σπούδασε Χριστιανική Αρχαιολογία στη Γερμανία στα Πανεπιστήμια Μονάχου, Ερλάγκεν, Λειψίας και Βερολίνου. Ανακηρύχθηκε διδάκτωρ του Πανεπιστημίου του Ερλάγκεν με θέμα διατριβής σχετικά με τις χριστιανικές αρχαιότητες της Αττικής. Την ίδια περίοδο εστάλη στη Σικελία με υποτροφία του Άγγλου Bute. Στις 12 Ιουλίου 1885 διορίσθηκε έφορος χριστιανικών αρχαιοτήτων. Ήταν από τους πρωτεργάτες της ίδρυσης της Χριστιανικής Αρχαιολογικής Εταιρείας (1884). Το 1902 το Υπουργείο Εκκλησιαστικών και Δημοσίας Εκπαιδεύσεως τον έστειλε σε περιοδεία στις Σέρρες, τη Θράκη και την Κωνσταντινούπολη, με σκοπό τη διάσωση αρχαίων και βυζαντινών μνημείων. Ο Λαμπάκης φωτογράφισε ναούς, ανθρώπους και εικόνες. Οι φωτογραφίες του ανήκουν σήμερα στο Βυζαντινό Μουσείο Αθηνών και αποτελούν ντοκουμέντα για τη ζωή των αρχών του εικοστού αιώνα στις περιοχές που επισκέφτηκε. Στις φωτογραφίες αυτές μπορεί κανείς σήμερα να δει το Μητροπολιτικό Ναό Κοίμησης της Θεοτόκου της Αδριανούπολης, που δεν υπάρχει σήμερα, ναούς της Αίνου, κτίσματα του Διδυμοτείχου και του Δεδέαγατς.

Πέθανε στις 15 Μαρτίου του 1914.

## Παραπομπές


## Πηγές
*Χρυσόστομος μητροπολίτης Αθηνών, «Γεώργιος Λαμπάκης», *Δελτίον της Χριστιανικής Αρχαιολογικής Εταιρείας*, τομ.1 (1924), σελ.2-7 http://ejournals.epublishing.ekt.gr/index.php/deltion/article/view/5148/4918

## Εξωτερικοί σύνδεσμοι
* Γεώργιος Λαμπάκης στον ''Πανδέκτη'', του Εθνικού Ιδρύματος Ερευνών
* Γεώργιος Λαμπάκης   &mdash; Βιογραφία του Γεωργίου Λαμπάκη.
* [Https://www.aol.org.gr Αρχείο Οικογένειας Λαμπάκη] &mdash; Επίσημη ιστοσελίδα του Αρχείου Οικογένειας Λαμπάκη.

Κατηγορία:Έλληνες θεολόγοι
Κατηγορία:Έλληνες αρχαιολόγοι
Κατηγορία:Βυζαντινολόγοι
Απόστολος Βαρθολομαίος

Ο **Βαρθολομαίος** ή **Ναθαναήλ** ήταν ένας από τους δώδεκα μαθητές του Χριστού.

Καταγόταν από την Κανά της Γαλιλαίας. Θεωρείται ότι είναι το ίδιο πρόσωπο με τον Ναθαναήλ, καθώς στα συνοπτικά ευαγγέλια αναφέρεται πάντοτε ο Φίλιππος μαζί με τον Βαρθολομαίο, χωρίς να αναφέρεται καθόλου ο Ναθαναήλ, ενώ στο κατά Ιωάννην Ευαγγέλιο αναφέρεται συνεχώς ο Φίλιππος με το Ναθαναήλ, χωρίς να αναφέρεται πουθενά ο Βαρθολομαίος. Κατά τη Συριακή παράδοση ονομαζόταν Ιησούς και αναγκάστηκε να αλλάξει το όνομά του όταν προσχώρησε στον κύκλο των μαθητών του Χριστού.

Τον προσκάλεσε στον κύκλο των μαθητών του Χριστού ο φίλος του Απόστολος Φίλιππος με τα λόγια «» (Ιω. α', 46). Και γι' αυτόν είπε ο Χριστός: «» (Ιω. α', 47).

Δίδαξε το Χριστιανισμό στους Ινδούς και μαζί με τον Ιούδα στην Αρμενία. Οι δυο τους θεωρούνται θεμελιωτές της Αρμενικής Εκκλησίας. Μαρτύρησε στην Ουρβανούπολη με σταυρικό θάνατο, με το κεφάλι προς τα κάτω, κατά διαταγή του βασιλιά Αστυάγη. Το σκήνωμα του κλείστηκε σε λάρνακα, ρίχτηκε στη θάλασσα και βρέθηκε στις νήσους Λιπάρες (Λίπαρι) κοντά στη Σικελία, όπου κτίστηκε μεγαλοπρεπής ναός. Αργότερα τμήματα του σκηνώματος μεταφέρθηκαν σε διάφορα μέρη (Φρανκφούρτη, Καθεδρικός του Κατέρμπουρι, κλπ).

Η μνήμη του τιμάται από την Ορθόδοξη Εκκλησία στις 11 Ιουνίου και η ανακομιδή των λειψάνων του στις 25 Αυγούστου, ενώ στην Καθολική Εκκλησία η μνήμη του τιμάται στις 24 Αυγούστου.

## Εξωτερικοί σύνδεσμοι

* Ο ΑΠΟΣΤΟΛΟΣ ΒΑΡΘΟΛΟΜΑΙΟΣ Ή ΝΑΘΑΝΑΗΛ | apostoliki-diakonia.gr

Βαρθολομαιος
Βαρθολομαίος
Ορχάν

Ο **Ορχάν** ή **Ορχάν Γαζής** (τουρκ. *Orhan Ghazi,* (Γαζής= πολεμιστής), 1281; - Μάρτιος 1362) ήταν ο 2ος σουλτάνος της Οθωμανικής Αυτοκρατορίας από το 1326 μέχρι τον θάνατό του το 1362.

thumb|left|150px|Οθωμανική μινιατούρα του σουλτάνου Ορχάν (16ος αι.)
## Βιογραφία
Γεννήθηκε το 1281 στο Σογιούτ και ήταν πρωτότοκος γιος του ιδρυτή του Οίκου των Οσμανιδών Οσμάν Α΄. Ο Ορχάν ανήλθε στην εξουσία το 1326, μετά τον θάνατο του πατέρα του. Κατέλαβε τη Νίκαια και την Προύσα, την οποία έκανε και πρωτεύουσα της Αυτοκρατορίας του.

Το 1337 κατέλαβε την Νικομήδεια και τον επόμενο χρόνο εμφανίστηκε στις ακτές του Βοσπόρου, όπου οι ίδιοι οι Βυζαντινοί τον βοήθησαν να περάσει απέναντι, ενισχύοντας έτσι τις επεκτατικές του βλέψεις. 

Υποστήριξε τον Ιωάννη Στ΄ Καντακουζηνό στην διαμάχη του με τους Σέρβους και τού παραχωρήθηκε ως σύζυγος η 13χρονη κόρη του Βυζαντινού Αυτοκράτορα Θεοδώρα Μαρία, καθώς και ένα φρούριο στην Ευρωπαϊκή ακτή των Δαρδανελίων. Το 1354 κατέλαβε την Καλλίπολη και το Διδυμότειχο θέτοντας τις βάσεις της οθωμανικής κυριαρχίας στη Βαλκανική Χερσόνησο. 

Ήταν επίσης ο πρώτος που καθιέρωσε θεσμούς διοίκησης, σε συνεργασία με τον μεγάλο βεζίρη (και αδελφό του) Αλαεντίν. Έκοψε τα πρώτα νομίσματα, ίδρυσε το πρώτο νομισματοκοπείο στην Προύσα, κατασκεύασε πολλά τζαμιά και σχολεία, ίδρυσε το τάγμα των Γενίτσαρων κ.ά. Κατά τη διάρκεια της ζωής του, ο πρωτότοκος γιος του Σουλεϊμάν Πασάς έπεσε από το άλογό του και πέθανε.

## Θάνατος
Πέθανε το 1362 σε ηλικία 81 ετών στην Προύσα από τη λύπη για το θάνατο του γιου του, Σουλεϊμάν Πασά. Τον διαδέχθηκε ο δευτερότοκος γιος του Μουράτ Α΄.

## Οικογένεια
**Σύζυγοι**
* Νιλουφέρ Βαλιντέ Χατούν
* Ασπορτσά Χατούν
* Θεοδώρα Χατούν
* Εφταντισέ Χατούν

**Παιδιά**
* Σουλεϊμάν Πασάς (1306-1357/60), γιος της Εφταντισέ Χατούν
*Ηγεμόνας Ιμπραήμ (1310-1362), γιος της Ασπορτσά Χατούν
*Μουράτ Α΄ (1326-1389), γιος της Νιλουφέρ Χατούν
*Ηγεμόνας Χαλίλ (1346-1362), γιος της Θεοδώρας Χατούν
*Ηγεμόνας Κασίμ (?-1346)
*Ηγεμόνας Εγιούπ (?-?), γιος της Εφταντισέ Χατούν
*Φατμά Χατούν (?-?), κόρη της Ασπορτσά Χατούν
*Χατιτζέ Χατούν (?-?)

## Παραπομπές


(80 ετών)

Κατηγορία:Οθωμανοί Σουλτάνοι
Κατηγορία:Τούρκοι Μουσουλμάνοι
Κατηγορία:Θάνατοι από λοιμώδη νοσήματα
Κατηγορία:Βυζαντινο-Οθωμανικοί Πόλεμοι
Λήμνος Ι (θωρηκτό)

Το **Θ/Κ Λήμνος (BB-24)** ήταν θωρηκτό του Ελληνικού Πολεμικού Ναυτικού κλάσης **Mississippi**. Έλαβε το όνομα Λήμνος σε ανάμνηση της νικηφόρας ναυμαχίας της Λήμνου της 5ης Ιανουαρίου 1913, αποτέλεσμα της οποίας ήταν να κριθεί οριστικά η ελληνική κυριαρχία στο Αιγαίο πέλαγος.

## Κατασκευή - αγορά

Η ναυπήγησή του ξεκίνησε το 1904 στις ΗΠΑ για λογαριασμό του Αμερικανικού Ναυτικού, στο οποίο υπηρέτησε ως **USS Idaho (BB-24)** από το 1908 μέχρι το 1914, οπότε και αμφότερα τα πλοία κλάσης Mississippi (το δεύτερο ήταν το **[[Κιλκίς (Θωρηκτό)|Θ/Κ Κιλκίς (BB-23)]]** - πρώην USS Mississippi) αγοράστηκαν από την Ελλάδα.

Παραλήφθηκε από το Newport News της Virginia τον Ιούλιο του 1914, με βεβιασμένες ενέργειες της Ελληνικής Κυβερνήσεως, σε μια προσπάθεια αντισταθμίσεως των τουρκικών ναυτικών εξοπλισμών, χωρίς να είναι και τα απολύτως κατάλληλα. Κύριο μειονέκτημα τους ήταν η μικρή ταχύτητα και το ότι ήταν χαμηλά για ωκεανοπλοΐα. Νεωτερισμός στα πλοία αυτά αποτέλεσε η ευρεία χρήση ηλεκτροκινήτων μηχανημάτων.

## Επιχειρησιακή δράση

Τα δύο πλοία καταλήφθηκαν από τους Γάλλους μαζί με τον υπόλοιπο Ελληνικό Στόλο το 1916, εξαιτίας της Ελληνικής ουδετερότητας στον Πρώτο Παγκόσμιο Πόλεμο. Όταν τον Ιούνιο του 1917 ο Ελευθέριος Βενιζέλος ανέλαβε και πάλι την διακυβέρνηση της χώρας και η Ελλάδα εισήλθε στον πόλεμο με τους συμμάχους της Αντάντ (Τριπλής Συμμαχίας), η Γαλλία επέστρεψε τα πλοία στο Βασιλικό Πολεμικό Ναυτικό.

Έλαβε μέρος στον Α' Παγκόσμιο Πόλεμο, στις επιχειρήσεις της Κριμαίας το 1919 υπό τον Υποναύαρχο Γ. Κακουλίδη,ΒΠΝ, με τα Κιλκίς, Λέων και Πάνθηρ. Στη Μικρασιατική Εκστρατεία ήταν η αρχηγίδα του Β' Στόλου υπό τον Υποναύαρχο Γ. Καλαμίδα,ΒΠΝ, που είχε έδρα τη Σμύρνη και αποστολή την επιτήρηση των παραλίων του Βοσπόρου, της Προποντίδος και της Μ. Ασίας.

Από το 1926 έως και το 1928 έκανε γενική επισκευή στους λέβητες του .

Παρέμεινε σε υπηρεσία μέχρι  το 1932, οπότε και παροπλίστηκε. Ο οπλισμός του χρησιμοποιήθηκε στα πυροβολεία του οχυρού της Αιγίνης.


Αρχείο:Lhmnos bb24 1.jpg|
File:Lhmnos bb24 5.jpg|
File:Lhmnos bb24 3.jpg|
File:Lhmnos bb24 4.jpg|

## Χαρακτηριστικά

*Ισχύς: 10,000 horsepower

## Εξωτερικοί σύνδεσμοι

*Γενικό Επιτελείο Ναυτικού Θωρηκτό Λήμνος ΒΒ-24 (1914-1932)

Κατηγορία:Ελληνικά θωρηκτά
Κατηγορία:Ελληνικά πολεμικά πλοία του Α' Παγκοσμίου Πολέμου
La Combattante IIa

Τα **Ταχέα Περιπολικά Κατευθυνόμενων Βλημάτων** (**ΤΠΚ** ή απλά **[[Πυραυλάκατος|Πυραυλάκατοι]]**, όπως έχει καθιερωθεί να απόκαλούνται) κλάσης **La Combattante IIa** κατασκευάστηκαν στη Γαλλία, στα ναυπηγεία Construction Mechaniques de Normandie του Χερβούργου για λογαριασμό του Γερμανικού Ναυτικού, όπου και έλαβαν την ονομασία **Κλάση 148 Τίγρης** (Klasse 148 / Tiger-Klasse). Όταν τα πλοία μεταβιβάστηκαν στο Ελληνικό Πολεμικό Ναυτικό η ονομασία τους άλλαξε πάλι σε Combattante IIa.

## Χαρακτηριστικά
*Εκτόπισμα: 234 τόνοι, 265 τόνοι πλήρες
*Μήκος: 47m
*Πλάτος: 8m
*Βύθισμα: 2.1m

*Ταχύτητα: 36 κόμβοι
*Μηχανές : 4 MTU MD 16V 538TB90 Diesel 120000hp (m)
*Προπέλες: 4 
*Ακτίνα Δράσης: 570 μίλια με 30 κόμβους, 1.600 μίλια με 15 κόμβους
*Πλήρωμα: 30 (4 Αξιωματικοί)
*Οπλισμός:
**Πύραυλοι:
*** 4 πύραυλοι επιφανείας - επιφανείας Aerospatiale MM 38 Exocet, 2 διπλοί εκτοξευτές  (τα P-72, P-73 και P-77)
***4 πύραυλοι επιφανείας - επιφανείας McDonnell Douglas Harpoon, 2 διπλοί εκτοξευτές (τα P-74, P-75 και P-76)
**Πυροβόλα:
*** 1 πυροβόλο OTO Melara 76 mm
*** 1 αντιαεροπορικό πυροβόλο Bofors 40 mm 
**Νάρκες: Μέχρι 20 (με ικανότητα πόντισής τους)
*Αντίμετρα: Εκτοξευτής φωτοβολίδων Wolke.
*Συστήματα:
**ESM: Thomson-CSF DR 2000S
**Σύστημα στοιχείων μάχης: PALIS και Link 11
**Σύστημα ελέγχου όπλων: 
***Οπτικό καθοδηγητή CSEE Panda 
***Σύστημα ελέγχου πυραύλων και πυροβόλων Thomson-CSF Vega PCET 
**Ραντάρ: 
***Έρευνας αέρα/επιφανείας: Thomson-CSF Triton 
***Ναυτιλίας: SMA 3 RM 20
***Ελέγχου πυρός: Thomson-CSF Castor

## Πλοία
* ΤΠΚ ΒΟΤΣΗΣ (P 72) 	
* ΤΠΚ ΠΕΖΟΠΟΥΛΟΣ (P 73)
* ΤΠΚ ΒΛΑΧΑΒΑΣ (P 74)
* ΤΠΚ ΜΑΡΙΔΑΚΗΣ (P 75)
* ΤΠΚ ΤΟΥΡΝΑΣ (P 76)
* ΤΠΚ ΣΑΚΙΠΗΣ (P 77)

## Εξωτερικοί Σύνδεσμοι

*Η επίσημη Ιστοσελίδα της Διοίκηση Ταχέων Σκαφών  (Δ.Τ.Σ.) του Ελληνικού Πολεμικού Ναυτικού
*Σελίδα αφιερωμένη στις πυραυλακάτους La Combattante IIa

Κατηγορία:Ελληνικές Πυραυλάκατοι
Έλλη (τύπος φρεγατών)

[thumb|right|300px|Η Φρεγάτα [Ναβαρίνον ΙΙΙ (φρεγάτα)|Φ/Γ ''Ναβαρίνο'' (F-461), πρώην HNLMS *Van Kinsbergen*.]]

Οι φρεγάτες τύπου **Έλλη** χρησιμοποιούνται από το Ελληνικό Πολεμικό Ναυτικό, βασιζόμενες στις φρεγάτες τύπου Kortenaer, ολλανδικής σχεδιάσεως. Τα δύο πρώτα πλοία (οι φρεγάτες **Έλλη** και **Λήμνος**), κατασκευάστηκαν ειδικά για το Ελληνικό Ναυτικό, έχοντας μεγαλύτερο υπόστεγο ελικοπτέρων και διαφορετικό οπλισμό από τα αντίστοιχα ολλανδικά. Τα υπόλοιπα πλοία είναι πρώην φρεγάτες του Ολλανδικού Ναυτικού, τύπου Kortenaer, τα οποία αγοράστηκαν από το Ελληνικό Πολεμικό Ναυτικό στα τέλη της δεκαετίας του 1990 και στις αρχές του 2000. 

Την περιόδο 2004-2009 υλοποιήθηκε το πρόγραμμα αναβάθμισης μέσης ζωής για έξι από τα δέκα ελληνικά πλοία. Τα αναβαθμισμένα πλοία είναι τα εξής: Κουντουριώτης (F-462), Αδρίας (F-459), Ναβαρίνον (F-461), Λήμνος (F-451), Έλλη (F-450) και Αιγαίον (F-460). Οι κύριες εργασίες αναβαθμίσεων συνίστανται στα εξής έργα:

* Αντικατάσταση του συστήματος διαχείρισης μάχης και εγκατάσταση νέων αισθητήρων. 
* Αναβάθμιση και βελτίωση των συστημάτων ραντάρ.
* Αντικατάσταση των συστημάτων πλοήγησης και αναβάθμιση των συστημάτων επικοινωνιών.
* Αντικατάσταση του συστήματος ελέγχου πρόωσης.

## Πλοία
[thumb|Η Φρεγάτα [Κανάρης (φρεγάτα)|Φ/Γ ''Κανάρης'' (F-464).]]

* ''Έλλη'' (F-450) 
* ''Λήμνος'' (F-451) 
* ''Αδρίας'' (F-459) 
* ''Αιγαίον'' (F-460) 
* ''Ναυαρίνον'' (F-461)
* ''Κουντουριώτης'' (F-462) <tt>'''(nl)'''</tt>
* ''Μπουμπουλίνα'' (F-463) <tt>'''(nl)'''</tt>
* ''Κανάρης'' (F-464)
* ''Θεμιστοκλής'' (F-465)
* ''Νικηφόρος Φωκάς'' (F-466) <tt>'''(nl)'''</tt>

## Γενικά Χαρακτηριστικά
* Εκτόπισμα: 3500 t (3,800 t max)
* Μήκος: 130 m 
* Πλάτος: 14.5 m 
* Βύθισμα: 4.4 m 
* Πρόωση: Σύστημα COGOG (Combined gas or gas).
** 2 αεροστρόβιλοι Rolls Royce Tyne RM1C, ισχύος 4,900 shp έκαστος
** 2 αεροστρόβιλοι Rolls Royce Olympus TM3B, ισχύος 25,700 shp έκαστος
** 2 προπέλες
** Εμβέλεια: 4,700 ναυτικά μίλια με μέση ταχύτητα 16 κόμβων
** Ταχύτητα Πλεύσης: 20 κόμβοι
** Μέγιστη Ταχύτητα: 30 κόμβοι
* Οπλισμός:
** Φρεγάτες τύπου Έλλη (**Έλλη**, **Λήμνος**):
*** 2 πυροβόλα OTO-Melara Compatto 76 mm 
*** 8 πύραυλοι κατά στόχων επιφανείας RGM-84 Harpoon (2 τετραπλοί εκτοξευτές)
*** 8 αντιαεροπορικοί πύραυλοι RIM-7 Sea Sparrow (1 εκτοξευτής)
*** 4 τορπιλοσωλήνες Mk46 (2 διπλοί εκτοξευτές)
*** 2 Mk15 Phalanx CIWS 20 mm
** Πρώην Ολλανδικές Φρεγάτες σε Ελληνική υπηρεσία:
*** 1 πυροβόλο OTO-Melara Compatto 76 mm 
*** 8 πύραυλοι κατά στόχων επιφανείας RGM-84 Harpoon (2 τετραπλοί εκτοξευτές)
*** 8 αντιαεροπορικοί πύραυλοι RIM-7 Sea Sparrow (1 εκτοξευτής)
*** 4 τορπιλοσωλήνες Mk46 (2 διπλοί εκτοξευτές)
*** 1 Mk15 Phalanx CIWS 20 mm 
* Πλήρωμα: 176-196
* Ελικόπτερα: 2 ελικόπτερα ΑΒ-212

## Δείτε επίσης
* Κατάλογος των υφιστάμενων πλοίων του Πολεμικού Ναυτικού
* Ελληνικό Πολεμικό Ναυτικό

## Εξωτερικοί σύνδεσμοι
* Επίσημη ιστοσελίδα των φρεγατών τύπου Έλλη του Ελληνικού Ναυτικού
* Royal Schelde Group info on Standard Frigate (Kortenaer class)
* Παράδοση Φ/Γ ΚΟΥΝΤΟΥΡΙΩΤΗΣ F462 
* Ελληνικά Ναυπηγεία

Κατηγορία:Ελληνικές φρεγάτες
Κατηγορία:Κλάσεις φρεγατών